**כחולות    
בכורה תל אביבית   
 12 נשים בגילאי 80-65 בזירת המחול העכשווי  
יצירת מחול מאת גלית ליס**

**7 מופעים ! 2-30 ביולי 2021  
סוזן דלל- תל אביב**

**טיזר למופע-** <https://youtu.be/dSi5zeOU5Fg>

ב*"כחולות"* מעמיקה הכוריאוגרפית גלית ליס את מחקרה מהעשור האחרון, וממשיכה את האג'נדה האמנותית-חברתית שלה השואפת להנכיח את "האסתטיקה הפיזיולוגית" של הגוף המבוגר בזירת המחול העכשווי. ביחד עם אנסמבל שמורכב מ-12 נשים בגילאי 80-65, ליס בוחנת את הוויית ההתבגרות והזִקנה דרך גוף ותנועה. היא מציעה תנועה אפשרית במרחב הפרפורמטיבי והציבורי – כזו שמאתגרת את הגוף המחולי השגור ובוחנת את התפיסות החברתיות והפוליטיות הרווחות. הפרפורמריות שלה חושפות את הביוגרפיה הקבוצתית שחקוקה בגופן וקשורה ברעיונות חברתיים-לאומיים ובאתוס הציוני שלרגליו התחנכו, ובו בזמן פורמות אותה ומפנות מקום לארוס ולגוף האישי. ב"כחולות" העבר וההווה ניצבים זה לצד זה. מתוך התפרקות של רעיונות קולקטיביים ולצד תנועתיות המאתגרת את הגוף המבוגר עולות שאלות בנוגע לנאמנות, לזהות, לגוף, למקום ולבית."כחולות" היא עבודתה הרביעית של גלית עם נשים בגיל הבוגר.   
*המופע* עלה בבכורה בפסטיבל ישראל 2020

ומגיע ל7 מופעים בבכורה תל אביבית בין ה2-30 ביולי במרכז סוזן דלל

לאור התקופה האחרונה, ״כחולות" מתגייסות למען נשות הדרום לאחווה והעצמה נשית והקימו מערך של תרומות להגעת נשים להופעות ובמטרה לממן סדנאות ומופעים לנשות הדרום בישובים שנפגעו .

״...כחולות היא מעין רקוויאם לחומה ומגדל... ליס והפרפורמריות מציעות חומה אחרת, נשית ואנושית יותר, שמדגימה מהי סולידריות קולקטיבית שמונעת על ידי רכות עוצמתית" , כך כתבה על "כחולות" התאורטיקנית ד"ר עידית סוסליק .

כוריאוגרפיה: **גלית ליס** | שותפה ליצירה: **אורית גרוס**

בהשתתפות: **אורית גרוס, אורנה שור, הלינה שמשינס, ורד יציב, טרי קישינובסקי, נורית לימור, נעמי יהל, סמדר אלעד, סמדר כרמון, עדה נגר, צפורה רם פינק, שרה דגן.**

דרמטורגיה: **נטלי צוקרמן** | מוזיקה: **אבי בללי** | תפאורה: **איריס מועלם** | תלבושות: **מאיה בש** | תאורה: **רותם אלרואי** | הנחיה קולית: **מיכל אופנהיים** | סאונד: **מרקו מילבסקי** | ניהול הצגה**: נעה דר** | צילום סטילס: **אלי פסי** | קשרי חוץ והפקה: **אלינה פלדמן** | גרפיקה: **נורית ברנדה** | טריילר: **אורן מנצורה**

**המופע נתמך ע"י**: מפעל הפיס -המועצה לתרבות, משרד התרבות והספורט, עמותת הכוריאוגרפים, קרן יהושע רבינוביץ לאמנויות, קאנטרי כפר סבא ותורמים נוספים שביקשו להישאר בעילום שם. **תודות ל:** מרכז קהילתי צהלה, תל אביב. משפחת שמשינס

גלית ליס: יוצרת עצמאית, מורה וחברה בעמותת הכוראוגרפים. כחלק מהאג'נדה האמנותית והחברתית שלה, היא יוצרת עם נשים מבוגרות שאינן רקדניות. יצירותיה מופיעות על במות מקצועיות בפסטיבלי מחול בינלאומיים בארץ ובעולם. גלית היא היוזמת ומנהלת של **ביה"ס של סדנאות ״גילה״ בתנועה ואמנות הבמה לנשים בגיל הבוגר,** במסגרתן היא חוקרת את הווית ההתבגרות והזיקנה דרך הגוף והתנועה. ליס מפתחת מתודולוגיה ייחודית לעבודה עם הגוף הבוגר ומוזמנת להעביר מפגשי אמן וסדנאות בארץ ובעולם. בעלת תואר M.Mus מטעם האקדמיה למוסיקה ומחול, ירושלים. בוגרת התכנית "אמנים לשינוי חברתי" של בית הספר מוסררה לצילום מדיה ומוסיקה חדשה, ירושלים. גלית פועלת ליצירת מרחב אמנותי לנשים בגיל הזה, ולקידום הרעיון של חיים בחברה המאפשרת התפתחות ומימוש עצמי גם בגוף בוגר. "כחולות", היא יצירתה הרביעית עם נשים בגיל הבוגר. [**www.galitliss.com**](https://www.galitliss.com/)

**כחולות- מרכז סוזן דלל:**

**יום שישי – 2.7.21 בשעה 20:30 | יום שבת – 3.7.21 בשעה 19:30**

**יום שני 19.7.21 בשעה 20:00 | יום שלישי 20.7.21 בשעה 19:30**

**יום רביעי 21.7.21 בשעה 19:30 | יום חמישי 29.7.21 בשעה 19:30**

**יום שישי 30.7.21 בשעה 14:00**

**הזמנת כרטיסים באתר סוזן דלל-** [**https://bit.ly/3fBe8ho**](https://bit.ly/3fBe8ho)

**------------------------------------------------------------------------------------------**

ברקת סוסיה שהינו, 052-6616360 - קרנית בסון, יחסי ציבור, 052-4299441